Deler av områdene ble arvet av burgundiske hertuger, nedstammet fra det franske kongehuset Valois, i 1384 etter at Louis de Mâle, greve av Flandern døde. Arvingen hans, Margaret III av Flandern var gift med Philip II av Burgund (1342–1404), yngste sønn av Johan II av Frankrike og den første hertugen fra huset Valois som styrte Burgund. Sammen innledet de en periode med burgundisk styre over Nederlandene. De regjerte over grevskapene Flandern, Artois, Rethel, Burgund og Nevers.